stanford-oval/wikipedia huggingface dataset:
Drama Queen

| Drama Queen |
| --- | --- |
 DQ esittämässä kappalettaan Eurovision laulukilpailussa Helsingissä
Kappaleen tiedot
Esittäjä(t):  DQ
Säveltäjä(t):  Peter Andersen, Simon Munk
Sanoittaja(t):  Peter Andersen, Claus Christensen
Euroviisutiedot
Vuosi:  2007
Maa:  Tanska
Kieli:  englanti
Sijoitus semifinaalissa:  19.
Pisteet semifinaalissa:  45
Sanat:  sanoitus
Video:  videolinkki
Drama Queen on tanskalaisen laulajan DQ:n kappale, jonka ovat sanoittaneet Peter Andersen ja Claus Christensen. Kappale valittiin Tanskan Eurovision karsinnasta edustamaan maataan Helsinkiin Eurovision laulukilpailuun, jossa se jäi semifinaalissa sijalle 19 eikä päässyt loppukilpailuun. Se oli myös ensimmäinen drag-artistin esittämä kappale laulukilpailun historiassa.
Kappale putosi jatkosta Tanskan alkukarsinnassa, mutta se sai myöhemmin ns. villin kortin kansalliseen finaaliin, jossa se sitten sai eniten ääniä päästen edustamaan maata Helsinkiin.
Drama

Wikisanakirjassa on tähän liittyvä sananselitys: .
Drama voi tarkoittaa ainakin seuraavia:
Drama, Yesin albumi vuodelta 1980
Drama, Jamelian albumi vuodelta 2000
Drama, Bananaraman albumi vuodelta 2005
Dráma, kaupunki Kreikassa
Dráman alueyksikkö, alueyksikkö Itä-Makedonian ja Traakian alueella Kreikassa
DJ Drama, yhdysvaltalainen DJ ja musiikkituottaja.
Dugald Stewart

| Dugald Stewart |
| --- | --- |

Henkilötiedot
Syntynyt: 22. marraskuuta 1753 Edinburgh, Skotlanti
Kuollut: 11. kesäkuuta 1828 (74 vuotta) Edinburgh
Kansalaisuus:  skotlantilainen
Koulutus ja ura
Koulukunta:  Scottish common sense realism
Väitöstyön ohjaaja:  Matthew Stewart
Dugald Stewart (22. marraskuuta 1753 Edinburgh, Skotlanti – 11. kesäkuuta 1828 Edinburgh) oli skotlantilainen filosofi, joka oli yksi skotlantilaisen Scottish common sense realism -koulukunnan perustajista ja sen pääedustaja.
Stewart opiskeli ja myöhemmin opetti Edinburghin yliopistossa. Hänet nimitettiin vuonna 1785 moraalifilosofian professoriksi ja toimi tehtävässä vuoteen 1820 asti.
Teokset

Pääteos Elements of the Philosophy of the Human Mind kolmessa osassa (1792, 1814, 1827)
Outlines of Moral Philosophy (1793)
Philosophical Essays (1810)
Philosophy of the Active and Moral Powers of Man (1828)
Disyandiamidi

| Disyandiamidi |
| --- | --- |


Tunnisteet
IUPAC-nimi:  2-syanoguanidiini
CAS-numero:  461-58-5
PubChem CID:  10005
SMILES:  C(#N)N=C(N)N
Ominaisuudet
Molekyylikaava:  C2H4N4
Moolimassa:  84,092 g/mol
Sulamispiste:  211–212 °C
Tiheys:  1,4 g/cm3
Liukoisuus veteen:  41,3 g/l (25 °C)
Disyandiamidi eli syanoguanidiini (C2H4N4) on nitriileihin kuuluva orgaaninen yhdiste. Yhdistettä käytetään kemianteollisuudessa muun muassa melamiinin ja hartsien valmistukseen, guanidiinijohdannaisten valmistamiseen ja lannoitteena.
Ominaisuudet

Huoneenlämpötilassa disyandiamidi on valkoista kiteistä ainetta. Yhdisteellä on kaksi tautomerista muotoa. Disyandiamidi liukenee hyvin veteen, etanoliin, asetoniin ja dimetyyliformamidiin. Poolittomiin orgaanisiin yhdisteisiin se on liukenematonta. Disyandiamidi on melko reaktiivinen molekyyli ja muodostaa eirtyisesti emäksisissä olosuhteissa melamiinia. Happo-emäsluonteeltaan se on amfolyyttinen ja muodostaa vedettömissä olosuhteissa suoloja sekä happojen että emästen kanssa. Amiinien kanssa muodostuu biguanidisuoloja ja urean kanssa muodostuu ammeliinia. Disyandiamidi hydrolysoituu kuumennettaessa happamissa olosuhteissa guanyyliureasuoloiksi.
Valmistus ja käyttö

Disyanamidia valmistetaan teollisesti kaksivaiheisella prosessilla. Ensimmäisessä vaiheessa kalsiumsyanamidi hydrolysoidaan syanamidiksi ja syanamidi dimeroidaan disyandiamidiksi hieman emäksisissä olosuhteissa (pH 8–10) 80 °C. Muodostuva liuos jäähdytetään, jolloin tuote kiteytyy ja voidaan erottaa setnrifugoimalla.
Disyandiamidilla on useita käyttökohteita. Siitä valmistetaan muita kemiakaaleja, kuten melamiinia, guanidiinijohdannaisia, kuten guanidiinifosfaattia, lääkkeita, kuten metformiinia, fenformiinia, proguaniilia ja moroksidiiniä. Formaldehydin kanssa disyandiamidi reagoi muodostaen hartseja ja yhdistettä käytetään myös epoksihartsien kovettajana. Ainetta voidaan käyttää myös stabiloimaan polymeerejä, kuten PVC:tä, selluloosaa ja nitroselluloosaa. Lannoitteisiin disyanamidia lisätään, koska se hidastaa lannoitteiden typen vapautumista lannoitteista.
Disyandiamidin tautomeeriset muodot. Kiinteässä olomuodossa yhdiste esiintyy pääasiassa oikeanpuolimmaisena tautomeerina.
Dufva

Dufva on ruotsinkielinen sukunimi. Se tulee sanasta duva, joka tarkoittaa ruotsiksi kyyhkyä.
Tunnettuja Dufva-nimisiä

Dufva i Finland, suomalainen aatelissuku
Sven Dufva, kuvitteellinen sankari Johan Ludvig Runebergin Vänrikki Stoolin tarinoissa.
Anders Gabriel Dufva (1822–1897), ruotsalainen tehtailija, A.G. Dufva -yhtiön perustaja
August Dufva (s. 1888), punakaartilaispäällikkö
H. Dufva, tammikuun valiokunnan jäsen talonpoikaissäädyssä
Hannele Dufva, soveltavan kielitieteen professori
Risto Dufva (s. 1963), entinen jääkiekkomaalivahti ja nykyinen jääkiekkovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dufva”, voi hakea sivunnimihaulla, laajalla sivunnimihaulla tai tekstihaulla.
Don Juan de Austria (1887)

| Don Juan de Austria |
| --- | --- |


Aluksen vaiheet
Rakentaja:  Cartagena
Kölinlasku:  1883
Laskettu vesille:  23. tammikuuta 1887
Palveluskäyttöön:  1888 tai 1889
Poistui palveluskäytöstä:  upotettu 1. toukokuuta 1898
Tekniset tiedot
Uppouma:  1 152 t
Pituus:  64,01 m
Leveys:  9,75 m
Syväys:  4,17 m
Koneteho:  1 500 ihp
Nopeus:  13 solmua
Miehistöä:  173
Aseistus
Aseistus:  4 × 12 cm tykkiä 4 × 76 mm tykkiä 1 × konekivääriä 2 × 356 mm torpedoputkea
Don Juan de Austria oli Espanjan laivaston vuonna 1887 vesillelaskettu Velasco-luokan risteilijä.
Valmistus

Alus tilattiin laivastontelakalta Cartagenasta, missä köli laskettiin vuonna 1883. Alus laskettiin vesille 23. tammikuuta 1887 ja se valmistui joko vuonna 1888 tai 1889.
Palvelus

Espanjan ja Yhdysvaltain sodan alkaessa huhtikuussa 1898 alus kuului kontra-amiraali Patricio Montojo y Pasarónin johtamaan Tyynenmeren laivueeseen, joka oli Manilanlahdella.
Alus siirrettiin 25. huhtikuuta laivueen viiden muun aluksen kanssa Subic Bayhin, jossa Montojo toivoi miinoitusten ja rannikkolinnakkeiden suojaavan laivuetta. Puolustuslaitteet olivat kuitenkin keskeneräisiä ja osasto lähti merelle 29. huhtikuuta palatakseen Manilanlahdelle.
Kommodori George Deweyn johtama Yhdysvaltain laivaston Aasianlaivue hyökkäsi 1. toukokuuta, mistä seurasi Manilanlahden taistelu. Tykistötulen vaurioittama alus jouduttiin ajamaan matalikolle.
Taistelun jälkeen USS Petrelin valtausosasto sytytti hylyn tuleen. Sotatoimien päätyttyä Yhdysvaltain laivasto nosti hylyn ja siirsi sen kunnostettavaksi. Vuonna 1900 alus liitettiin tykkiveneenä laivastoon nimellä USS Don Juan de Austria.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish cruiser Don Juan de Austria
= Viitteet

↑  Gardiner 2002 s. 383
Velasco-luokan risteilijät
Käännös suomeksi
EDA-R

| EDA-R |
| --- | --- |
 EDA-R

Tekniset tiedot
Uppouma:  185 t
Pituus:  30 m
Leveys:  12 m
Syväys:  0,72-2,35 m
Koneteho:  4 x MTU Friedrichshafen 12V2000 M92 -dieselmoottoria á 1 220 kW
Nopeus:  18-25 solmua
Miehistöä:  6
Aseistus
Meritorjunta:  2 x 12,7 mm konekivääria 2 x 7,62 mm konekivääriä
EDA-R (ransk. Engin de débarquement amphibie rapide) on Ranskan merivoimien neljän L-CAT maihinnousualuksen (engl. Roll-on/Roll-off catamaran landing craft) muodostama alusluokka. Ne on suunniteltu toimimaan yhdessä Mistral-luokan alusten kanssa tai yksin lähellä rannikkoa. Alukset kykenevät kuljettamaana maihinnousuosastojen asejärjestelmiä, varusteita, rahtia ja henkilöstöä aluksilta maihin sekä rannan suuntaisesti paikasta toiseen.
Constructions industrielles de la Méditerranée (CNIM) aloitti alustyypin suunnittelun vuonna 2000, mutta suunnitelma hylättiin 2003. Työ aloitettiin kuitenkin uudelleen 2008. Suunnittelun tueksi Gamelin telakka valmisti yhden koekappaleen, jolla tehtiin koeajo Saint-Malosta Toulonin sotasatamaan. Prototyyppi rantautui 14. lokakuuta 2008 Toulonissa. Maaliskuussa 2010 aluksella kuljetettiin 54 tonnin painoinen Leclerc-taistelupanssarivaunu.
CNIM ilmoitti, että aluksen suorituskyky vastaa ilmatyynyalusta tavanomaisen hinnalla. Neljä alusta on valmistettu Ranskan merivoimille ja ne on esitelty laivaston johdolle tammikuussa 2011. Lisäksi on valmistettu neljä alusta Venäjän laivastolle, mutta niitä ei ole luovutettu tilaajalle. Venäjä on ei ole toteuttanut suunniteltua neljän aluksen jatkotilausta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Engin de débarquement amphibie rapide
Douglas Anakin

| Mitalit> Maa:   Kanada.Miesten rattikelkkailu. Olympialaiset  | Mitalit> Maa:   Kanada.Miesten rattikelkkailu. Olympialaiset  | Mitalit> Maa:   Kanada.Miesten rattikelkkailu. Olympialaiset  | Maa:   Kanada> Miesten rattikelkkailu. |
| --- | --- | --- | --- |
|  Kultaa | Innsbruck 1964 | nelikko |  |
Douglas Thomas ”Doug” Anakin (6. marraskuuta 1930 Chatham, Kanadan dominio, Brittiläinen imperiumi – 25. huhtikuuta 2020) oli kanadalainen rattikelkkailun olympiavoittaja ja ohjaskelkkailija.
Anakin voitti rattikelkkailussa neljän miehen kelkoissa olympiakultaa Innsbruckissa 1964. Hän kilpaili samoissa kisoissa myös ohjaskelkkailun yksilökilpailussa ja oli maansa ohjaskelkkailun merkittävimpiä kehittäjiä. Anakin kuoli 89-vuotiaana 25. huhtikuuta 2020.
Aiheesta muualla

Douglas Anakin Kansainvälinen olympiakomitea. (englanniksi)
Eileen Derbyshire

Eileen Derbyshire (s. 6. lokakuuta 1930) on brittiläinen näyttelijä. Hänet tunnetaan Emily Bishopin pitkäaikaisesta roolista televisiosarjassa Coronation Street.
Derbyshire on varsin vaitonainen yksityiselämästään ja antaa harvoin haastatteluja. Hänen poikansa Oliver Holt on urheilutoimittaja.
Aiheesta muualla

Eileen Derbyshire Internet Movie Databasessa. (englanniksi)
Elatusvelvollisuus

Elatusvelvollisuus on laissa säädettu velvollisuus elättää jotakuta toista ihmistä tai osallistua hänen elatukseensa. Elatusvelvollisuus kohdistuu Suomessa esimerkiksi aviopuolisoon ja alaikäisiin lapsiin. Joissain maissa, kuten Saksassa, aikuisilla on lisäksi iäkkäitä vanhempiaan koskeva elatusvelvollisuus.
Een beetje

| Een beetje> Kappaleen tiedot |
| --- | --- |
Esittäjä(t):  Teddy Scholten
Säveltäjä(t):  Dick Schallies
Sanoittaja(t):  Willy van Hemert
Euroviisutiedot
Vuosi:  1959
Maa:  Alankomaat
Kieli:  hollanti
Sijoitus:  1.
Pisteet:  21
Sanat:  sanoitus
Een beetje (suom. vähän) oli vuoden 1959 eurovision laulukilpailun voittokappale. Sen esitti Teddy Scholten hollanniksi ja se toi Alankomaille toisen sen viidestä euroviisuvoitosta. Kappale sai 21 pistettä voittaen viidellä pisteellä seuraavaksi tulleen Ison-Britannian. Kappaleen esiintymisnumero oli viides. Kappaleen sanoittaja Willy van Hemert oli sama kuin vuoden 1957 euroviisuvoittokappaleella ”Net als toen”. Hemert oli näin ensimmäinen kaksi euroviisuvoittokappaletta tehtaillut lauluntekijä.
Seija Karpiomaa levytti kappaleesta Sauvo Puhtilan sanoittaman suomenkielisen version Vain hiukan.
EMO Ensemble

EMO Ensemble on Espoon musiikkiopiston yhteyteen syksyllä 2000 perustettu, nuorista musiikinopiskelijoista ja ammattilaulajista koostuva kamarikuoro. EMO Ensemble voitti ensimmäisen kansainvälisen Harald Andersén -kamarikuorokilpailun elokuussa 2003. Kuoron debyyttilevy Maasta valittiin vuonna 2005 yhdeksi Vuoden levyistä (Helsingin Sanomat) ja Vuoden kuorolevyksi (Suomen Kuoronjohtajayhdistys). Kuoron taiteellisena johtajana toimii Pasi Hyökki. Syksyllä 2006 EMO Ensemble konsertoi kutsuttuna esiintyjänä Ranskassa Normandiassa järjestetyllä kansainvälisellä Polyfollia-festivaalilla.
Keväällä 2007 EMO Ensemble nimettiin yhdeksi ehdokkaaksi Pohjoismaisen Neuvoston musiikkipalkinnon saajaksi ja vuonna 2009 yhtyeen albumi Hereillä - Awake oli ehdolla Vuoden klassinen Emma-palkinnon saajaksi.
Aiheesta muualla

EMO Ensemblen nettisivut
EMO Ensemblen levy "Maasta" (Alba)
Editha

Goottilainen veistos Edithasta ja Otto I Suuresta Magdeburgin tuomiokirkossa n. vuodelta 1250.
Editha (910 – 29. tammikuuta 946 Magdeburg), tunnetaan myös kirjoitusmuodoissa Eadgyth, Edgith ja Edgitha, oli Englannin kuninkaan Edvard I:n ja kuningatar Aelflaedan tytär. Hän avioitui Pyhän saksalais-roomalaisen keisarikunnan perustajan Otto I Suuren kanssa vuonna 929.
Edithan isoisä oli Alfred Suuri; kuningas Athelstan oli hänen velipuolensa.
Vuonna 929 Saksan kuningas Henrik I Linnustaja lähetti valtuuskunnan Englantiin hankkimaan puolisoa Otolle. Valittavana oli kaksi sisarusta, Editha ja Adiva, joista Otto valitsi Edithan. Adiva oli myös naimisissa tuntemattoman eurooppalaisen hallitsijan kanssa.
Editplus

| Editplus |
| --- | --- |

Kehittäjä:  ES-Computing
Kehityshistoria
Vakaa versio:  3.51 / 12. maaliskuuta 2013
Tiedot
Ohjelmistotyyppi:  Tekstieditori
Alusta:  Windows
Lisenssi:  Shareware
Aiheesta muualla
EditPlus
EditPlus on tekstieditori Windowsille. Ohjelman on kehittänyt ES-Computing:in Sangil Kim. Editori sisältää työkaluja ohjelmointiin, ja niitä ovat koodin väritys, tiedostomuotojen muuttamien, rivinpäätekäännökset (Linuxin, Windowsin sekä Mac OS:n kesken), täysi tuki Unicode-editoinnille, kustomoitavat näppäimistöoikotiet, automaattinen täydennys ja muuta. Tiedostoja voi selata ja editoida välilehdissä.
Ensimmäinen versio EditPlussasta julkaistiin 20. maaliskuuta 1998.
Normaali asennus vie levytilaa noin 3 Mt. EditPlus on julkaistu shareware-lisenssin alla, ja se maksaa 30 dollaria.
Deathbound

| Deathbound |
| --- | --- |

Tiedot
Toiminnassa:  1995–
Tyylilaji:  grindcore, death metal
Kotipaikka:  Vaasa, Suomi
Laulukieli:  englanti
Jäsenet:  Kai Jaakkola   Petri Seikkula   Sami Latva   Toni Pihlaja  
Levy-yhtiö:  Dynamic Arts Records
Aiheesta muualla
Kotisivut
Infobox OKNimi-testi OK: 
Deathbound on vaasalainen grindcorea/death metallia soittava yhtye. Yhtye on ollut toiminnassa vuodesta 1995.
Historia

Deathboundin perustivat Kai Jaakkola (laulu), Pete Seikkula (kitara) ja Tommi Konu (basso) vuonna 1995. Tuolloin bändin nimi oli vielä Twilight. Yhtyeen tarkoituksena oli tehdä uutta metallimusiikkia yhdistäen grindcorea ja brutaalia death metallia. Vuonna 2003 julkaistiin yhtyeen ensimmäinen levy To Cure the Sane with Insanity, jolloin bändi oli vielä Woodcut Recordsilla ja rumpalina toimi Mika "Q" Aalto. Debyyttilevy sai erittäin hyviä arvosteluita.
Ensimmäisen levyn jälkeen Q siirtyi soittamaan bassoa. Tommi Konu erosi yhtyeestä ajanpuutteen vuoksi, ja Sami Latva liittyi bändiin rumpaliksi. Vuonna 2004 yhtye teki sopimuksen Dynamic Arts Recordsin kanssa ja vuotta myöhemmin julkaistiin yhtyeen toinen albumi Doomsday Comfort, jonka miksasi Mieszko Talarczyk. Doomsday Comfort olikin Mieszkon viimeinen projekti ennen hänen kuolemaansa. Tyylillisesti uudella levyllä yhtye siirtyi tasapainoisempaan grindcore/death metal -yhdistelmään. Levyn julkaisemisen jälkeen Mika "Q" Aalto päätti erota bändistä Rotten Soundin viedessä niin paljon hänen aikaansa.
Yhtyeen kolmas levy We Deserve Much Worse julkaistiin vuonna 2007. Levyllä Sami Latva soittaa bassoraidat, koska yhtyeessä ei vielä ollut uutta basistia. Myöhemmin Toni Pihlaja liittyi bändiin basistiksi.
Jäsenet

Kai "Kaitsu" Jaakkola (Deathchain, The Duskfall, MonsterSpank) Deathchain) - laulu
Petri "Pete" Seikkula (Havoc Unit/...and Oceans, O) - kitara
Sami Latva (Havoc Unit/...and Oceans, Ghost Guard, O, Rotten Sound) - rummut
Toni Pihlaja (Havoc Unit/...and Oceans, Rotten Sound) - basso
Jäsenet > Entiset jäsenet

Nicklas Sundqvist - kitara
Fred Andersson -kitara
Hannu Teppo - basso
Tommi Konu - basso
Mika "Q" Aalto (...and Oceans, Malev6, Rotten Sound) - ensin rummut, myöhemmin basso
Heikki Järvi - basso
Blastmor - rummut
Mikael Sandorf - rummut
Robert Sundelin - rummut
Toni Erkkilä - rummut
Diskografia > Studioalbumit

To Cure the Sane with Insanity (2003,  Woodcut Records; 2006, Dynamic Arts Records)
Doomsday Comfort (2005,  Dynamic Arts Records)
We Deserve Much Worse (2007,  Dynamic Arts Records)
Non Compos Mentis (2010,  Dynamic Arts Records)
Diskografia > Split-albumit

Deathchain / Deathbound (2005,  Dynamic Arts Records)
Coldworker / Deathbound (2009,  Power-it-up)
Diskografia > Demot

Twilight (1995,  omakustanne)
Melancholy of Northern Landscapes (1995,  omakustanne)
Flames of Madness (1995,  omakustanne)
Elaborate the Torture (1995,  omakustanne)
Aiheesta muualla

Yhtyeen haastattelu (Arkistoitu – Internet Archive)
Deathbound Encyclopaedia Metallumissa (englanniksi)
Deathbound Myspacessa (englanniksi)
Djembe

Djembe
Koristeltu djembe
Djembe on vuohennahalla päällystetty, suuren pikarin muotoinen rumpu, jota soitetaan paljain käsin. Djembejä on eri kokoisia, niiden korkeus vaihtelee 15 ja 70 cm välillä, ja kalvon halkaisija voi olla 35 cm. Pikarinmuodon ja vuohennahan ansiosta djembellä voidaan tuottaa vaihtelevia ääniä. Nahkakalvon iskeminen lähellä rummun keskustaa tuottaa bassonuotin, iskettäessä kehän lähelle saadaan tekniikasta riippuen aikaan joko korkea soinnillinen ääni tai läpsähdysääni.
Djembe on alun perin peräisin 1100-luvulta malinke- ja bambara-heimoilta Länsi-Afrikasta nykyisten Guinean, Burkina Fason, Malin ja Norsunluurannikon alueilta, mutta on viime vuosina levinnyt koko maailmaan, ja on nykyään hyvin suosittu soitin rumpalipiireissä.
Djemben sanotaan sisältävän kolme henkeä: puun hengen, nahkansa antaneen eläimen hengen ja rummuntekijän hengen.
Djemben puuaines voi olla erilaisista puista veistetty riippuen, mistä rumpu on peräisin. Käytettyjä puuaineksia ovat muun muassa lenke (Afzelia africana), dugura ja Jala (Afrikkalaisia mahonkilajeja), kasia (Cassia), tweneboa (Afrikan seetri) ja mangopuu. Jotkut rumpalit eivät ekologisista syistä suosi harvinaistuvista trooppisista puista rakennettuja rumpuja vaan ostavat esimerkiksi yleisestä afrikanseetristä tehtyjä soittimia.
Populaarikulttuurissa

Herra Heinämäen Lato-orkesteri on levyttänyt kappaleen ”Djembe”.
Aiheesta muualla

Kari Kääriäinen: "Basic Technique for Djembe"; 2003 (Arkistoitu – Internet Archive)
United States Capitol -kompleksi

United States Capitol -kompleksi.
United States Capitol -kompleksi (engl. United States Capitol Complex) on hallintorakennuksista koostuva alue Yhdysvaltain pääkaupunki Washington DC:ssä. Kompleksia ylläpitää Architect of the Capitol -virasto ja sitä vartioi United States Capitol Police.
Osat

United States Capitol -kompleksi koostuu seuraavista kohteista:
Osat > Muistomerkit

|  | Nimi |
| --- | --- |
: James A. Garfield Monument
: Peace Monument
: Ulysses S. Grant Memorial
Osat > Puistot

|  | Nimi |
| --- | --- |
: Bartholdi Park
: Lower Senate Park
: Spirit of Justice Park
: United States Botanic Garden
: Upper Senate Park
Osat > Liittovaltion oikeustalot

|  | Nimi |
| --- | --- |
: Thurgood Marshall Federal Judiciary Building
: Yhdysvaltain korkeimman oikeuden rakennus
Osat > Kongressi

|  | Nimi |
| --- | --- |
: Yhdysvaltain kongressitalo
Osat > Kongressi > Kongressin kirjasto

|  | Nimi |
| --- | --- |
: James Madison Memorial Building
: John Adams Building
: Thomas Jefferson Building
Osat > Edustajainhuoneen toimistot

|  | Nimi |
| --- | --- |
: Cannon House Office Building
: Ford House Office Building
: Longworth House Office Building
: Rayburn House Office Building
Osat > Senaatin toimistot

|  | Nimi |
| --- | --- |
: Daniel Webster Senate Page Residence
: Dirksen Senate Office Building
: Hart Senate Office Building
: Russell Senate Office Building
Osat > Muut rakennukset

|  | Nimi |
| --- | --- |
: Capitol Power Plant
: Capitol Visitor Center

Käännös suomeksi
Echineismeri

Echineismeri oli Itämeren jääkauden jälkeinen vaihe Yoldiameren ja Ancylusjärven siirtymäkautena noin 10 800–10 400 vuotta sitten. Sitä ei aina lasketa erilliseksi Itämeren kehitysvaiheeksi. Vaihe on nimetty Echineis-simpukan mukaan.
Itämeren historia
Eemmeri 
 Baltian jääjärvi  ·  Yoldiameri  ·  (Echineismeri)  ·  Ancylusjärvi  ·  Mastogloiameri  ·  Litorinameri  ·  Itämeri (Post-Litorinameri)
ECall

eCall-painike Volkswagenin e-Golf sähköautossa (2018).
eCall on eurooppalainen, EU:n alueella toimiva hätäpuhelupalvelu liikenneonnettomuuden sattuessa. eCall-hätäsoiton voi soittaa joko joku henkilöautossa olija, tai vakavan tieonnettomuuden seurauksena ajoneuvon sensorit voi aktivoida yleiseurooppalaisen 112-hätäsoiton hätäkeskukseen automaattisesti. Ajoneuvon eCall-napin painaminen käynnistää hätäpuhelun, ja onnettomuuspaikan perustietojen lähettämisen. Vaikkei kukaan ajoneuvossa olijoista puhuisi, hätäkeskukselle lähetetään perustiedot onnettomuuspaikalta: tapahtimapaikan sijaintitiedot, ajoneuvon tunnistustiedot, aikaleima sekä ajoneuvon senhetkinen ja edeltävä sijainti. 31. maaliskuuta 2018 lähtien kaikissa uusissa EU-alueella myytävissä henkilöautoissa ja kevyissä kuljetusajoneuvoissa (M1- ja N1-luokan ajoneuvot) on pitänyt olla eCall-ominaisuus. Tästä syystä arvioidaan, että vuonna 2035 eCall-hätäviestipalvelu toimii miltei kaikissa EU-alueella tuolloin liikenteessä olevissa henkilöautoissa.
eCall-palvelun toivotaan säästävän 2 500 liikenteen kuolonuhrilta ja helpottavan kymmenien tuhansien loukkaantuneiden toipumista vuosittain. Joidenkin arvioiden mukaan eCall-palvelu voisi säästää jopa 20 miljardia euroa EU-alueen noin 160 miljardin euron tieliikenneonnettomuuksien kustannuksista.
Järjestelmän tiedonvälitys perustui alkuvaiheessa 2G- ja 3G-verkkoihin, mutta näiden matkapuhelinverkkojen sulkeutuessa on tapahtunut siirros 4G- ja 5G-mobiiliverkkoihin pohjautuvaan tiedonvälitykseen.
Aiheesta muualla

Onko autossasi eCall hätäviestipalvelu? Tiedätkö kuinka se toimii? (17.4.2019) (liikenneturvallisuus.fi)
Echizen

Echizen voi tarkoittaa:
Echizenin provinssi, Japanin entinen provinssi
Echizen, Japanin kaupunki Fukuin prefektuurissa
Echizen, Japanin maaseutukaupunki Fukuin prefektuurissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Echizen”, voi hakea sivunnimihaulla, laajalla sivunnimihaulla tai tekstihaulla.